60-70% ของโรคตับแข็งเกิดจากสาเหตุใด
A. จากดื่มเครื่องดื่มแอลกอฮอล์
B. จากโรคไวรัสตับอักเสบ บี และ โรคไวรัสตับอักเสบ ซี
C. จากภาวะร่างกายมีเกลือแร่(ธาตุ)เหล็กสูง
D. จากโรคต่างๆของท่อน้ำดี
คำตอบที่ถูกต้องได้แก่ A.  เนื่องจาก โรคตับแข็ง เกิดจากการที่เนื้อเยื่อตับบาดเจ็บและถูกทำลายจากการอักเสบเรื้อรังจากสาเหตุต่างๆ เนื้อเยื่อตับจึงกลายเป็นพังผืด จนทำให้ตับสูญเสียการทำงาน

โดยเมื่อเริ่มเกิดโรค ตับจะมีขนาดปกติ แต่ต่อมาเมื่อการอักเสบมีมากขึ้นจึงเกิดการบวมของเนื้อเยื่อตับ จึงเกิดตับโตจนคลำได้(ปกติ จะคลำตับไม่ได้ เพราะอยู่ใต้ชายโครง)

แต่เมื่อการอักเสบเรื้อรัง จนเนื้อเยื่อตับเป็นพังผืดเพิ่มขึ้นเรื่อยๆ เนื้อเยื่อตับจึงมีลักษณะแข็งขึ้น(เป็นที่มาของคำว่า โรคตับแข็ง) และขนาดของตับจะหดเล็กลงเรื่อยๆ

นอกจากนั้น เนื้อเยื่อตับที่เหลืออยู่ จะพยายามซ่อมแซมตัวเอง จึงเกิดเป็นปุ่มก้อนเนื้อขึ้น เมื่อร่วมกับการเกิดพังผืด จึงก่อให้ตับแข็งมีลักษณะเป็นตะปุ่มตะป่ำทั่วทั้งตับ

ปัจจัยเสี่ยงต่อการเกิดโรคตับแข็ง มีได้มากมาย แต่ที่พบบ่อย คือ
- จากดื่มเครื่องดื่มแอลกอฮอล์ โดย 60-70% ของตับแข็งเกิดจากสาเหตุนี้
- จากโรคไวรัสตับอักเสบ บี และ โรคไวรัสตับอักเสบ ซี (เป็นสาเหตุประมาณ 10%)
- จากภาวะร่างกายมีเกลือแร่(ธาตุ)เหล็กสูง เหล็กจึงไปสะสมในตับ ส่งผลให้เกิดตับแข็ง เช่น ในโรคธาลัสซีเมีย (เป็นสาเหตุประมาณ 5-10%)
- จากโรคต่างๆของท่อน้ำดี(เป็นสาเหตุประมาณ 10%) เช่น ท่อน้ำดีอักเสบเรื้อรังจากโรคภูมิแพ้ตนเอง(ภูมิต้านตนเอง) หรือ ท่อน้ำน้ำดีตีบตันแต่กำเนิด
- จากโรค หรือ ภาวะอื่นๆ รวมกันประมาณ 5% เช่น
         ผลข้างเคียงจากยาบางชนิด เช่น ยาเคมีบำบัดรักษาโรคมะเร็ง หรือ ยารักษาวัณโรค หรือ วิตามินเอเสริมอาหารปริมาณสูง
         จากโรคภูมิแพ้ตนเอง/โรคออโตอิมมูน
         จากโรคไขมันพอกตับ(มักพบในคนอ้วน
         จากตับติดเชื้อบางชนิด เช่น ติดเชื้อพยาธิใบไม้เลือด และ
         จากโรคหัวใจล้มเหลวเรื้อรัง
อายุรศาสตร์ (อายุรศาสตร์) - Internal Medicine